ڤئ کور کونت جان دو سأنت ئگزوپئری کارمأن بیمە د ھارگە فأرانسە و ماری دو فونسکئلومب، أشراف زادە فأرانسئ یی بییە ڤئ د ۲۹ جوٙأن سال ۱۹۰۰ د شأر لیون ئوٙما ڤئ دی. دا و بوٙأش ڤولات نئشین شأر لیون نأبیینە ڤألی د ئو شأر زئشت داشدئ نە، سی یە بییە کئ ڤئ دی ئوٙمائنش د شأر لیون شامسأکی بییە. ڤا یە کئ حوٙنئڤادە دو سأنت ئگزوپئری ژار بیینە ڤألی یئ گئل حوٙنئڤادە أصل و نأسأڤدار د ھارگە فأرانسە بیینە. ڤئ چار سال بیشتئر ناشتە کئ بوٙأش د دونیا رأتە و داش ڤئ تئنیایی ڤئنە گأپ کئردە. ئوٙسئ کئ ڤئ بأچە بییە ڤا یئ گئل بئرار و دۊ گئل خوٙأر د سأن مورس و مولئل کئ زئمینیا داپیرأش د ئوٙچئ بییە گأپ بیینە و د مان می رأتە د دأبیرئستان و د ئوٙچئ بی کئ دأبیرئستانئش تأموم بییە.